ET Euroopa Liidu Teataja C 218/4

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

2010/C 218/04

Abi nr: XA 91/10

Liikmesriik: Belgia

Piirkond: Vlaanderen

Abikava nimetus või üksiktoetust saava äriühingu nimi:

Vlaamse Bedrijfspluimvee- en Konijnenhouders vzw

Õiguslik alus: Decreet van 18 december 2009 houdende de algemene uitgavenbegroting van de Vlaamse Gemeenschap voor het begrotingsjaar 2010;

Koninklijk besluit van 2 juni 1998 betreffende de zoötechnische en genealogische voorschriften voor de verbetering en de instandhouding van de pluimvee- en konijnenrassen;

Ministerieel besluit van 17 maart 2005 houdende de erkenning en subsidiëring van organisaties in het kader van de aanmoediging en de verbetering van de pluimvee- en konijnenfokkerij;

Ministerieel besluit houdende de toekenning van een facultatieve subsidie aan de vzw Vlaamse Bedrijfspluimvee en Konijnenhouders voor het werkingsjaar 2010.

Abikavaga ettenähtud aastased kulud või ettevõtjale antava üksikabi üldsumma: 0,029 miljonit EUR.

Abi suurim osatähtsus: Abi suurim osatähtsus on kuni 100 % kuludest, mis on seotud kolmandate isikute osutatud nõustamisteenustega, tasuga selliste teenuste eest, mis ei kujuta endast pidevat ega korrapärast tegevust ega ole seotud selliste ettevõtte tavaliste tegevuskuludega nagu tavapärased maksunõustamisteenused, korrapärased õigusteenused või reklaam.

Rakendamise kuupäev: Abi antakse alates 1. juunist, kuid kõige varem 15 päeva pärast taotluse esitamist.

Abi antakse rakendusmääruse alusel. Kõnealused rakendusmäärused koostatakse igal aastal. Rakendusmääruse eelnõu alles koostatakse. Kõnealune rakendusmäärus sisaldab kavatsetud meetmete rakendamiskeeldu.

Abikava või üksiktoetuse kestus: Abi andmise ajavahemik kestab 31. detsembrini 2010.

Abi eesmärk: Registreeritud ühendus Vlaamse Bedrijfspluimvee- en Konijnenhouders vzw (VBPKH) on teatanud, et ta kasutab kõnealust abi konsultatsiooniteenuse pakkumiseks ettevõtjatele, kes tegelevad esmatootmisega kodulinnu- ja küülikusektoris, seoses linnukasvatusega tegelevate ettevõtjate tunnistamist käsitlevate õigusaktidega ning seoses küülikutõu tunnustega ning ettevõtjate, linnuhaiguste ja jäätmete identifitseerimise ja registreerimisega.

Abikava puhul on viidatud määruse (EÜ) nr 1857/2006 artiklile 15. See vastab määruse (EÜ) nr 1857/2006 artiklis 15 sätestatud tingimustele.

Artikli 15 lõike 2 punkt c: kuni 100 % kuludest, mis on seotud kolmandate isikute osutatud nõustamisteenustega, tasuga selliste teenuste eest, mis ei kujuta endast pidevat ega korrapärast tegevust ega ole seotud selliste ettevõtte tavaliste tegevuskuludega nagu tavapärased maksunõustamisteenused, korrapärased õigusteenused või reklaam.

Asjaomane sektor/asjaomased sektorid: Loomakasvatussektor

Abi andva ametiasutuse nimi ja aadress:

Departement Landbouw en Visserij Duurzame Landbouwontwikkeling Ellips 6e verdieping Koning Albert II laan 35, bus 40 1030 Bruxelles/Brussel BELGIQUE/BELGIË

Veebileht: http://lv.vlaanderen.be/nlapps/docs/default.asp?id=134

Muu teave: —

Jules VAN LIEFFERINGE Secretaris-generaal

Abi nr: XA 96/10

Liikmesriik: Prantsusmaa

Piirkond:

Département des Bouches-du-Rhône

Abikava nimetus või üksiktoetust saava äriühingu nimi:

Aide au nettoyage des serres détruites par les chutes de neige du 8 au 10 janvier 2010 (Bouches-du-Rhône)

Õiguslik alus:

Articles L 1511-2, L 3231-2 et 3232-1 du code général des collectivités territoriales; arrêté du 7 mai 2010 du ministre de l’alimentation, de l’agriculture et de la pêche de reconnaissance du caractère de calamité naturelle; délibération du Conseil Général des Bouches-du-Rhône

Abikavaga ettenähtud aastased kulud või ettevõtjale antava üksikabi üldsumma: maksimaalselt 500 000 EUR (ühe aasta jooksul)

Abi suurim osatähtsus: 20 % kuni 40 %

Rakendamise kuupäev: 2010. aastal, alates kuupäevast, mil vabastustaotluse registreerimisnumber avaldatakse komisjoni põllumajanduse ja maaelu arengu peadirektoraadi veebilehel.

Abikava või üksiktoetuse kestus: 2010. aasta

Abi eesmärk: Meede on kooskõlas määruse (EÜ) nr 1857/2006 artikliga 11 („Ebasoodsatest ilmastikutingimustest tulenevate kahjude hüvitamiseks antav abi”).

Bouches-du-Rhône'i departemangus katmikpõllumajandusega tegelevatele 2010. aasta 8. ja 10. jaanuari tugevate lumesadude tagajärjel kannatanud väikestele ja keskmise suurusega ettevõtjatele makstakse (kui nad on kindlustatud) välja kindlustushüvitised, et parandada või uuesti üles ehitada lumesajus kahjustatud või hävinud kasvuhooned või nende osad. Hüvitised katavad siiski vaid osaliselt ehitiste taastamise või remontimise kulud; muud kulud, mis tekkisid seoses ajutise tööjõu palkamisega katkiste kasvuhoonete koristamiseks ja puhastamiseks enne põhitaastamistööde algust, hüvitamisele ei kuulu.

Seetõttu soovib kohalik omavalitsus anda abi neile kasvuhoonete omanikele lumesadudes kannatanud kommuunides, kelle rajatistele tekitati tõsist kahju.

Meede aitab ühelt poolt tagada rajatiste turvalisuse ja taastada tootmisvõimsuse ning teisalt säilitada arvukalt töökohti pakkuva tegevusala.

Põhitegevusena põllumajandustootmisega tegelevate ettevõtjate (nii üksikisikute kui ka kollektiivide) abistamiseks kehtestatakse mitmed meetmed. Meetmete rakendamise tingimuseks on, et nad on esitanud kindlustaja, eksperdi või mis tahes muu nende poolt valitud pädeva isiku koostatud deklaratsiooni kahjude kohta.

Kasvuhoonete puhul tuleb koristustööd tellida väljastpoolt, sest turvalisuse kaalutlustel võib purustusi likvideerida üksnes mehhaniseeritult. Osa klaasi- ja metallijääkide koristamise kuludest kaetakse kuni 40 % ulatuses riigiabist; abikõlblikud kulud on 10 EUR (neto)/m2 ja maksimaalne abi määr 20 000 EUR ettevõtja kohta.

Abikõlblike kulude määra vähendatakse kindlustus- või muude samalaadsete hüvitiste ning muudel põhjustel kui loodusõnnetuseks tunnistatud ilmaolude tõttu tehtud kulude võrra.

Külmade ja soojade varjualuste puhul on esmane eesmärk tootmisvõimsuse taastamine (millega säilitatakse ka töökohad sektoris, mis on kriisi tõttu juba kannatanud ja annab üksi 100 täistööajale taandatud ametikohta aastas); vastavalt konkreetsele olukorrale on riigiabi 40 %-lise maksimummäära raames võimalik võtta kaht tüüpi meetmeid:

kasvuhoonete ja tunnelite (karkass ja plastik) koristus- ja taastamistööde puhul, mida on teinud ettevõtja koos oma töötajatega, antakse abi 1,35 EUR (neto)/m2 maksimaalkulude puhul 9 375 EUR (neto) ettevõtja kohta; niisiis on maksimaalne abi 3 750 EUR (neto) ettevõtja kohta;

ettevõtjatele, kelle töötajad ei saa vajalikke töid teha või kellel töötajad puuduvad, kaetakse abiga osa ettevõtjate ühenduse või tööbüroode vahendatud tööjõu tasustamise kulusid (kuni 625 tunni koristustööde eest ettevõtja kohta); niisiis on maksimaalne abi 3 750 EUR ettevõtja kohta, mis on 40 % 15-EUR tunnipalgast.

Abikõlblike kulude määra vähendatakse jälle kindlustus- või muude samalaadsete hüvitiste ning muudel põhjustel kui loodusõnnetuseks tunnistatud ilmaolude tõttu tehtud kulude võrra.

Ettevõtja tehtud koristus- ja taastamistööde kulutuste katmiseks määratud abi väljamaksmine toimub tööde teostamist tõendava üksikasjaliku dokumendi alusel, millele on alla kirjutanud ettevõtja.

Kasvuhoonete üldpindala on ligikaudu 25 000 m2 ja plastiktunnelite pindala 250 000 m2.

Asjaomane sektor/asjaomased sektorid: Katmikpõllumajandusega tegelevad väikesed ja keskmise suurusega ettevõtjad Bouches-du-Rhône'i departemangu nendes kommuunides, mida hõlmab eespool nimetatud määrus põllumajanduse suurkahjude tunnustamise kohta.

Abi andva ametiasutuse nimi ja aadress:

Monsieur le Président du Conseil général Direction de l’agriculture et du tourisme Hôtel du Département 52 avenue de Saint-Just 13256 Marseille Cedex 20 FRANCE

Veebileht: http://www.cg13.fr/amenagements/agriculture/agriculture.html

Muu teave: —

Abi nr: XA 99/10

Liikmesriik: Prantsusmaa

Piirkond: Département du Loir-et-Cher

Abikava nimetus või üksiktoetust saava äriühingu nimi:

Aide à la reconstruction des abris contre le froid des maraîchers, fortement endommagés suite au passage de la tempête Xynthia dans la nuit du 27 au 28 février 2010

Õiguslik alus: Articles L 1511-1 et suivants, article L 4211-1 du code général des collectivités territoriales

Délibération du Conseil général de Loir-et-Cher

Abikavaga ettenähtud aastased kulud või ettevõtjale antava üksikabi üldsumma: maksimaalselt 200 000 EUR

Abi suurim osatähtsus: 10 kuni 45 %. Abi suurim osatähtsus määratakse selliselt, et see ei ületaks riigiabi ülemmäära, võttes arvesse muude asutuste poolset võimalikku abi ja võimalikke kindlustushüvitiste väljamakseid.

Rakendamise kuupäev: Pärast seda, kui komisjonilt on saadud kättesaamisteatis, millel on märgitud meetme number, ning kui meetme kokkuvõte on avaldatud komisjoni veebilehel.

Abikava või üksiktoetuse kestus: Kuni 31. detsembrini 2010

Abi eesmärk: Meetme eesmärk on toetada külma eest kaitsvate katmike ennistamist ja korrastamist; need said rängalt kahjustada tormi Xynthia tagajärjel 2010. aasta 27. ja 28. veebruari vahelisel ööl.

Tugikaared väändusid või purunesid, kattematerjal rebenes või viis tuul selle minema. Veel märtsi alguseski oli erakordselt külm, mistõttu köögiviljakasvatajatel, peamiselt maasikate ja valge spargli kasvatajatel tuli kultuurid väga kiiresti uuesti kinni katta ja sellega seoses suuri kulusid kanda.

Loir-et-Cheri departemang toetab niisiis uute tugikaarte muretsemist maksimaalselt 40 % ulatuses kuludest (45 % vähemsoodustatud piirkondades); hinnangulised kulud on 4 000 EUR hektari kohta. Meede hõlmab kõige rohkem 50 ettevõtjat.

Prantsuse ametiasutused esitasid abikava selliste ettevõtjate toetamiseks, kes kannatasid 28. veebruaril 2010 tormi Xynthia põhjustatud üleujutuste tõttu Vendée ja Charente-Maritime'i departemangus ning Gironde'i departemangu põhjaosas. Abikava aluseks on põllumajandussektori riigiabi suuniste punktid 120–123 ja komisjon kiitis selle heaks 17. juunil 2010 (kava N 209/10).

Conseil Général du Loir-et-Cheri kavandatud toetusprojekt põhineb põllumajanduslikku erandit käsitleva määruse artiklil 11 (ebasoodsate ilmastikutingimuste kohta), sest kõnealuses departemangus valitsesid suure tormi ajal loodusõnnetusele lähedased ebasoodsad ilmastikutingimused, mis on võrreldavad määruse artikli 2 punktis 8 esitatud näidetega: „sellised ilmastikutingimused nagu külm, rahe, jää, vihm ja põud, mis hävitavad rohkem kui 30 %...”. Komisjon on varem kinnitanud Drôme'i departemangule sarnaste tingimuste puhul abikavad XA 302/08 ja XA 53/09.

Siiski tuleks väga selgelt eristada olukorda nimetatud kolmes Atlandi ranniku departemangus ja Loir-et-Cheris.

Üksnes Vendée ja Charente-Maritime'i departemangus ning Gironde'i departemangu põhjaosas oli viljelusala vee all, mis rikkus mullad ja millel on pikaajaline kahjulik mõju. Tormi Xynthia tagajärgede ulatus ja tõsidus ja selle põhjustatud muldade kahjustumine andsid alust teatada abikavast, mis põhineb põllumajandussektori riigiabi suuniste punktil 120 ja sellele järgnevatel punktidel. Üleujutused, nagu ka maavärinad, laviinid ja maalihked kuuluvad mõiste „loodusõnnetus” alla, millele viidatakse nagu „erakorralistele sündmustelegi” Euroopa Liidu toimimise lepingu artiklis 107.

See tugev torm ei säästnud ka ülejäänud Prantsusmaad. Loir-et-Cheri departemangus hävitas torm olulisel määral köögiviljakasvatajate rajatisi, mille asendamiseks tuleb ettevõtjatel kanda väga suuri kulusid.

Kulud, mille katmisele on suunatud teatatud ja kinnitatud abikava (N 2009/10), ja rühmaerandi määrusel põhinevad kulud ei ole mingil moel seotud; samuti ei ole seost abisaajate vahel, sest ettevõtted asuvad üksteisest kaugel. Niisiis ei ole kahe abikava puhul kumuleerumise ohtu.

Abi on suunatud:

põllumajandusettevõtjatele, kelle suurus ei ületa ühenduse õigusaktide kohaselt määratletud VKE suurust (komisjoni 6. augusti 2008. aasta määruse (EÜ) nr 800/2008 I lisa, ELT L 214, 9. augusti 2008);

põllumajandusettevõtjatele, kes on tegevad põllumajandustoodete esmatootmises;

põllumajandusettevõtjatele, kes ei ole raskustes olevate äriühingute päästmiseks ja ümberkorraldamiseks antavat riigiabi käsitleva ühenduse juhendi kohaselt raskustes olevad äriühingud (ELT C 244, 1. oktoobri 2004).

Asjaomane sektor/asjaomased sektorid: köögiviljakasvatus (väikesed ja keskmise suurusega ettevõtjad)

Abi andva ametiasutuse nimi ja aadress:

Conseil général de Loir-et-Cher Service Agriculture-Environnement Place de la République 41020 Blois Cedex FRANCE

Veebileht: http://le-loir-et-cher.fr/jahia/cg41/Accueil/toutes-les-actualites-du-conseil-general/aide_exceptionnelle_exploitations_maraicheres.html

Muu teave: —

Abi nr: XA 102/10

Liikmesriik: Hispaania

Piirkond: Valenciana

Abikava nimetus või üksiktoetust saava äriühingu nimi:

Ayuda al Centro Integrado Apícola Valenciano.

Õiguslik alus:

Resolución de__ de____ de 2010, de la Consellera de Agricultura, Pesca y Alimentación, por la que se concede una subvención nominativa al Centro Integrado Apícola Valenciano.

Abikavaga ettenähtud aastased kulud või ettevõtjale antava üksikabi üldsumma: 40 000 EUR 2010. aastal.

Abi suurim osatähtsus: 100 % abikõlblikest kuludest.

Rakendamise kuupäev: alates kuupäevast, mil vabastustaotluse registreerimisnumber avaldatakse komisjoni põllumajanduse ja maaelu arengu peadirektoraadi veebisaidil.

Abikava või üksiktoetuse kestus: 2010. aasta

Abi eesmärk: Valencia meetootjatele ja nende ühendustele järgmiste teenuste osutamine:

analüüsid, sanitaarkontrollid ja muud meetmed haiguste tuvastamiseks mesitarudes;

analüüsid ja süsteemid, mis tagavad mee ning muude mesindustoodete turustamiseeskirjade järgimise.

Abikõlblikud kulud on sätestatud komisjoni 15. detsembri 2006. aasta määruse (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001 (ELT L 358, 16.12.2006, lk 3), järgmistes artiklites:

artikkel 10 (tervisekontrollideks antav mitterahaline abi toetatavate teenuste kaudu);

artikli 14 lõike 2 punkt b (autentsuse ja turustusnormide tagamise süsteemi juurutamine).

Asjaomane sektor/asjaomased sektorid: mesindussektor: Valencia mesindusettevõtjad ja nende ühendused.

Abi andva ametiasutuse nimi ja aadress:

Conselleria de Agricultura, Pesca y Alimentación Amadeo de Saboya, 2 46010 Valencia ESPAÑA

Veebileht: http://www.agricultura.gva.es/especiales/ayudas_agrarias/pdf/ciav2010.pdf

Muu teave: —

Abi nr: XA 103/10

Liikmesriik: Hispaania

Piirkond: Cataluña

Abikava nimetus või üksiktoetust saava äriühingu nimi:

Ayudas en forma de préstamos para el fomento de las inversiones necesarias para el cumplimiento de las normas mínimas de reciente introducción en materia de bienestar animal

Õiguslik alus:

Proyecto de Orden AAR/xxx/2010, por la que se aprueban las bases reguladoras de la línea de préstamos para fomentar las inversiones necesarias para el cumplimiento de las normas mínimas, de reciente introducción, en materia de bienestar animal, y se convoca la línea correspondiente al año 2010.

Abikavaga ettenähtud aastased kulud või ettevõtjale antava üksikabi üldsumma: Kümme miljonit EUR abikava iga kehtivusaasta kohta.

Abi suurim osatähtsus: Vastavalt määruse (EÜ) nr 1857/2006 artiklile 4 ei tohi abi koguosatähtsus ületada 75 % abikõlblikest investeeringutest vähem soodsates piirkondades ega 60 % muudes piirkondades.

Samuti ei tohi abi maksimumsumma ühe ettevõtja kohta ületada 400 000 EUR kolme eelarveaasta jooksul. Kõnealust summat võib suurendada 500 000 EUR, kui investeeritakse vähem soodsasse piirkonda.

Rakendamise kuupäev: Eeldatav kuupäev: 1. juuni 2010 ja igal juhul pärast seda, kui komisjon on vastavalt määruse (EÜ) nr 1857/2006 artiklis 20 sätestatule määranud abikavale identifitseerimisnumbri ning avaldanud kokkuvõtte Internetis.

Abikava või üksiktoetuse kestus: Kuni 31. detsembrini 2012

Abi eesmärk: Abi eesmärk on anda laenu loomakasvatajatele, kes peavad oma ettevõtet kohandama hiljuti vastu võetud eeskirjadega. Loomakasvatajate tehtavate investeeringute eesmärk peab olema loomade heaolu parandamine.

Abikõlblikud kulud: Vastavalt õigusliku aluse l. lisa punktile 1.2 on abikõlblikud kulud investeeringud, mis on seotud ettevõtete vastavusse viimisega hiljuti vastu võetud eeskirjadega loomade heaolu kohta. Investeeringuid kirjeldatakse allpool.

Abisaajad: Abi võivad taotleda Kataloonias põllumajandusettevõtteid omavad füüsilised või juriidilised isikud, kes tegelevad mis tahes põllumajandussektori toodete esmatootmisega, eeldusel et tegemist on väikese või keskmise suurusega ettevõttega.

Abi vorm: Intressitoetus

Asjaomane sektor/asjaomased sektorid: NACE kood A.01 Taime- ja loomakasvatus, jahindus ja neid teenindavad tegevusalad

Abi andva ametiasutuse nimi ja aadress:

Departamento de Agricultura, Alimentación y Acción Rural Gran Vía de les Corts Catalanes, 612-614 08007 Barcelona ESPAÑA

Veebileht: http://www20.gencat.cat/docs/DAR/DE_Departament/DE03_Normativa/DE03_04_Ajuts_estat/2010/Documents/Fitxers_estatics/inversions_benestar_animal.pdf

Muu teave: —